જેમ જેમ આપણે એનીમીઝ્મ અને આપણી આસપાસનું કનેક્શન ભૂલી ગયા એમ આપણા ભગવાન પણ બદલાતા થઇ ગયા હતા, અને હવે આપણે વરસાદનો ઈશ્વર, ફળદ્રુપતાની દેવી વગેરેને પૂજતા થઇ ગયા, એને ઝીઉસ, મહાદેવ, કોઆટલીક (Coatlicue એઝટેક લોકોની ધરતીની દેવી) કે ઈશ્તાર (મેસોપોટેમીયન લોકોની પ્રેમની દેવી) એવા નામ આપતા થઇ ગયા. આ બધું સામ્રાજ્યોના વિકાસને સમાંતર ચાલતું હતું, એટલે એ સમયના સામ્રાજ્યો બાય ડીફોલ્ટ સમજદાર હતા. એ બધા સામ્રાજ્યોનો એક વણલખ્યો નિયમ હતો, તમે તમારો ધર્મ પાળો, પણ તમારો રાજા જે ધર્મ પાળે છે એને પૂર્ણ આદર આપો..